Diari Oficial de la Generalitat Valenciana


Sumari del DOGV 9986, del 18-11-2024 (2024/11160)

RESOLUCIÓ de 13 de novembre de 2024, d'assignacions econòmiques extraordinàries a centres docents públics per a sufragar els gastos derivats de l'organització dels campionats autonòmics de Formació Professional CV-Skills que tindran lloc en els mesos de març i abril de l'any 2025 i preparació de les fases prèvies de 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11563

CVE
:   UWAB-X-4664-02828

Data del document
:   13-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

El Ministeri d'Educació i Formació Professional finança les accions de difusió i millora de la qualitat de la Formació Professional del sistema educatiu («Qualitat») dins de l'objectiu específic d'augmentar la participació en la Formació Professional de grau mitjà i superior i millorar la qualitat de la Formació Professional». Per la seua part, el Marc de referència espanyol d’assegurament de la qualitat, en concordança amb el Marc de referència europeu de garantia de qualitat, té com a objectiu general garantir i millorar la qualitat de la Formació Professional del sistema educatiu respecte a sistemes (administracions implicades) i a centres proveïdors de Formació Professional, donant resposta a les necessitats a escala nacional, regional i local, a les recomanacions europees i a les que pogueren sorgir dins de l’àmbit dels interlocutors socials.

En este marc, es va publicar la Resolució de 21 de juny de 2023, de la Secretaria General de Formació Professional, per la qual es publica l'Acord de la Comissió General d'Educació del 7 de juny de 2023, en la qual es van aprovar els criteris de distribució, així com el repartiment resultant del crèdit destinat l'any 2024 al Programa de cooperació territorial de qualitat en Formació Professional del sistema educatiu espanyol. Dins de les accions de qualitat que es poden desenrotllar, segons la resolució esmentada, estan les accions de difusió referides a l'organització i participació en els campionats autonòmics i estatals de Formació Professional (d'ara en avant CV-Skills i SpainSkills, respectivament) i participació en els campionats europeus i mundials de Formació Professional, denominats Euroskills i Worldskills.

En virtut de l'acord de la Comissió General d'Educació del 7 de juny de 2023 la Comunitat Valenciana ha rebut, per a l'any 2024, la quantitat de 3.059.877,00€, consignat en l'aplicació pressupostària 18.05.322b.454.01 dels pressupostos generals de l'Estat per a 2024, per al desenrotllament d'accions de qualitat en formació professional del sistema educatiu espanyol, susceptible de cofinançament pel Fons Social Europeu del marc financer 21-27. Els campionats de Formació Professional estan inclosos en el programa de qualitat esmentat abans. A més, la Direcció General de Formació Professional de la Conselleria d'Educació, Cultura, Universitats i Ocupació ostenta la representació oficial i delegació autonòmica davant del Ministeri d'Educació i Formació Professional, organitzador dels campionats de Formació Professional SpainSkills.

La pertinença a estes organitzacions comporta, entre altres compromisos, el d'organitzar bienalment campionats autonòmics de Formació Professional.

D'altra banda, la Resolució d'11 de juliol de 2024, de la Conselleria d'Educació, Cultura, Universitats i Ocupació, per la qual es convocava la selecció de docents que actuaran com a experts i expertes de les modalitats de competició que es convoquen en els pròxims campionats de Formació Professional Comunitat Valenciana Skills 2025, establix que les funcions dels experts i expertes de les competicions de Formació Professional són, entre altres, les següents:

– Valorar la infraestructura i equipament necessari per a dur a terme les fases prèvies de selecció, ajustant-se al pressupost establit per a la seua modalitat de competició.

– Verificar, abans del començament de la competició, que es disposa de l'equipament i dels mitjans necessaris per al desenrotllament de les activitats programades, d'acord amb la descripció tècnica de cada modalitat de competició.

– Comprovar l'operativitat dels equips, la disponibilitat de les ferramentes i materials necessaris per al desenrotllament de les proves i el compliment de les normes establides, incloent-hi les normes de seguretat, higiene i salut en la zona de competició.

– Assegurar l'entrenament dels candidats de l'alumnat participant, així com l'elaboració de les fases prèvies de selecció en el cas que es considere necessari.

Estes funcions impliquen el disseny i muntatge de les proves que es duran a terme en cada modalitat de competició, per part dels experts i expertes en el lloc en el qual es realitze la pròxima competició, que serà en Fira València des del 31 de març fins al 4 d'abril de 2025.

En les Resolucions de 30 d’agost de 2024 i de 10 d’octubre de 2024, de la Direcció General de Formació Professional, per les quals es resolia la convocatòria de la selecció de docents que actuaran com a experts o expertes de les modalitats de competició que es convoquen en els pròxims campionats de Formació Professional Comunitat Valenciana Skills 2025, en el campionat nacional SpainSkills que se celebrarà posteriorment, i, si és el cas, en els campionats internacionals Euroskills i WordSkills.i en la Resolució de 10 d’octubre de 2024, de la Direcció General de Formació Professional, per la qual s'acceptava la renúncia formulada per la persona adjudicatària i el nomenament de las persones substitutes corresponents a la convocatòria de selecció de docents que actuaran com a coordinadors tècnics de les modalitats de competició que es convoquen en els pròxims campionats de Formació Professional Comunitat Valenciana Skills 2025, en el campionat nacional SpainSkills que tinga lloc després, i si és el cas, en els campionats internacionals Euroskills i WordSkills, es va publicar el llistat de professorat seleccionat per a exercir la coordinació tècnica per als propers campionats autonòmics.

Per a poder realitzar eixe disseny i muntatge és necessari que el personal expert dispose de recursos econòmics que li permeten agilitzar el disseny, muntatge i desenrotllament de les proves previstes.

Per estos motius la Conselleria d'Educació, Cultura, Universitats i Ocupació, a través de la Direcció General de Formació Professional, amb la finalitat de promoure estes accions, de manera que es puguen organitzar i desenrotllar els campionats autonòmics CV-Skills amb plenes garanties, es planteja esta resolució per la qual es dotarà econòmicament als centres educatius públics en els quals els experts i les expertes designats tenen destí.

Esta resolució perseguix impulsar la transferència de coneixement, la qualitat i l'excel·lència en la Formació Professional, donant suport a les competicions i especialment als experts que organitzen les proves tècniques, fases d'entrenament i selecció prèvia a la pròpia competició. Este fet permet impulsar les relacions de cooperació amb empreses i entitats col·laboradores i constituïx un suport i estímul en la millora contínua de l'excel·lència professional.

Per això, en exercici de les atribucions conferides pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV núm. 9661, de 14.08.2023), i per la delegació de competències establides en l'apartat quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans (DOGV núm. 9328, de 29.04.2022), i en virtut del que s'ha exposat,

RESOLC

*Primer. Objecte*

Concedir assignacions econòmiques extraordinàries als centres docents de la Comunitat Valenciana on estan destinats els experts o expertes que coordinen i organitzen les diferents modalitats de Skills.

Els centres susceptibles de rebre assignació econòmica són els publicats en l’annex I de la present resolució.

*Segon. Finançament*

El finançament de les quantitats assignades als centres públics, amb caràcter de gasto extraordinari de funcionament, s'abonarà a càrrec del capítol 2 del programa pressupostari G01090205GE00000.422C00.22109, fons TE22000053, del pressupost de la Generalitat de l'any 2024, dins del crèdit destinat pel Ministeri d'Educació, Formació Professional i Esports per al Programa de cooperació territorial de qualitat en Formació Professional del sistema educatiu espanyol, adjudicant-se un total de 517.083,91 euros.

*Tercer. Quanties*

S’assignen les quanties econòmiques determinades en l’annex I de la present resolució.

*Quart. Inversió de la dotació*

Les dotacions econòmiques assignades seran utilitzades per a sufragar els gastos ocasionats durant les fases prèvies de preparació i preselecció dels candidats.

1. Les dotacions econòmiques que es concedisquen es destinaran a cobrir els gastos previs a la preparació i preselecció fins al 31 de desembre de 2024, amb les finalitats següents:

a) Material fungible destinat a la fase prèvia de preparació i preselecció.

b) Lloguer de maquinària i equips.

c) Lloguer per a l'ús de simuladors o mecanismes digitals utilitzats en els sectors productius de cada família professional, que puguen ser d'utilitat en les modalitats corresponents per a promoure l'entrenament i destreses de la competició.

d) Material promocional i de difusió dels campionats CVSkills.

*Quint. Percepció de les dotacions econòmiques*

El lliurament de l’assignació econòmica es realitzarà per transferència bancària al centre docent per mitjà d’una orde de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024.

*Sext. Justificació*

1. Atés el caràcter de sobredotació per gasto extraordinari de funcionament, el centre docent especificarà els ingressos i gastos que es produïsquen per raó d’esta convocatòria en els documents de control de l’activitat econòmica.

Els centres adjuntaran la justificació de l’import de l’assignació econòmica concedida al balanç anual que han d’efectuar, d’acord amb el que es disposa per l’Orde de 18 de maig de 1995, de la Conselleria d’Educació i Ciència (DOGV núm.  2526, de 09.06.1995).

2. El centre guardarà les factures o documents de valor probatori equivalent amb validesa en el tràfic jurídic mercantil o amb eficàcia administrativa dels gastos efectuats per a posteriors comprovacions de la inversió amb data compresa entre la publicació de la present resolució i el 31 de desembre de 2029.

3. Tant la dotació percebuda pel centre com els gastos a càrrec seu s'inscriuran tan prompte com siga possible, des de la data d'efectes, en els apartats corresponents de la gestió econòmica en ITACA i fins al 31 de desembre de 2024.

4. La dotació percebuda pel centre educatiu s'inscriurà en l'apartat d'ingressos de la gestió econòmica d'ITACA.

5. El centre haurà d’invertir amb la finalitat prevista la totalitat de la quantitat econòmica que se li assigne. En cas que el centre dispose d’un romanent després d’abonar la totalitat de les factures corresponents al programa per al qual es percep la dotació econòmica, el reintegrarà a la Generalitat.

6. Remissió de la documentació comptable justificativa fins al 31 de gener de 2025, mitjançant el procediment que establisca per instrucció la Direcció General de Formació Professional.

*Sèptim. Delegació*

S’autoritza la persona titular de la direcció general competent en matèria de Formació Professional reglada la facultat d’adoptar les mesures oportunes per al compliment i l’aplicació d’esta resolució i també per a resoldre i notificar totes les incidències que es plantegen per a interpretar-la i executar-la.

*Octau. Informació, publicitat i difusió*

El centre haurà de remetre a la Direcció General de Formació Professional informació relativa a l'organització i desenrotllament de les competicions en què participen amb la finalitat de facilitar la publicitat i la difusió de la competició autonòmica CV-Skills.

*Nové. Efectes*

La present resolució es publicarà en el *Diari Oficial de la Generalitat Valenciana*  i farà efecte a partir de l’endemà de la publicació.

Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant del conseller d’Educació, Cultura, Universitats i Ocupació en el termini d’un mes comptat des de l’endemà de publicar-se en el *Diari Oficial de la Generalitat Valenciana*, de conformitat amb el que es preveu en els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé podrà interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l’endemà de publicar-se en el *Diari Oficial de la Generalitat Valenciana*, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa

  

València, 13 de novembre de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.